HeTree/MevakerConcSen huggingface dataset:
למשל, במשרד הת"ש של אחד הגדודים של חטיבת "כפיר" בפיקוד המרכז, המשמש שלוש רכזות ת"ש, יש כניסה - ללא דלת הפרדה - לחדר של סגלי חיל החינוך.
עקב כך אי -אפשר לקיים שיחה עם חייל בפרטיות במשרד, אלא אם כן כל האחרים, לרבות אלה הנמנים עם סגלי חיל החינוך, יוצאים מהמשרד.
משימות נוספות לתפקיד בתחום הת"ש : התברר כי לעתים קצינות הת"ש נדרשות לבצע משימות נוספות על אלה שעליהן לבצע מתוקף תפקידן בתחום הת"ש ובכלל זה את המשימות האלה: הזנה למחשב של רמות פעילות של חיילים, על פי קריטריונים שנקבעו באכ"א; טיפול בטיולים ובלינות בתפקיד; טיפול והסברה בנושא הטרדות מיניות; ותיעוד הקבילות של חיילים ביחידה ומעקב אחר הטיפול בהן.
הדבר מגביר את העומס המוטל עליהן, עד כדי חשש לפגיעה באיכות עבודתן כקצינות ת"ש.
עדכון הוראות מקצועיות במסגרת הביקורת ביקשו נציגי משרד מבקר המדינה מבעלי תפקידים שונים בתחום הת"ש שימסרו לעיונם הוראות שונות בתחום זה.
התברר כי בידי בעלי תפקידים שונים נמצאו הוראות לא מעודכנות.
כמו כן, לדברי סגלי הת"ש של יחידה 8200 של חיל המודיעין, לעתים תשובו תיהם של גורמים במחלקת פרט באכ"א לשאלות מקצועיות בנושאי ת"ש אינן עולות בקנה אחד עם תשובותיהם של גורמים במקשל"ר; כמו כן לדבריהם, פעמים רבות קובץ ההוראות שרכזות הת"ש מקבלות בקורס להכשרתן אינו מתיישב עם האופן שבו הדברים מתנהלים בפועל.
דברים דומים העלו סגלי הת"ש בביקור שהתקיים בבסיס לאחזקת ציוד אלקטרוני של חיל האוויר והחלל, וכן סגלי הת"ש בביקור שהתקיים באחד הגדודים של חטיבת "כפיר" בפיקוד המרכז.
 צבא ההגנה לישראל 175 .
לסיכום פרק זה מעיר משרד מבקר המדינה כי לסגלי הת"ש תפקיד מרכזי בטיפול בבקשות הת"ש של החיילים.
על חטיבת הפרט באכ"א לקדם את הטיפול בשיפור תנאי העבודה של סגלי הת"ש כדי להבטיח שהם מאפשרים להם למלא את תפקידיהם; ובכלל זה יש להבטיח את השמירה על צנעת הפרט של החיילים במסגרת שיחותיהם עם סגלי הת"ש, וכי העומס המוטל על סגלי הת"ש בשל הטלת משימות נוספות עליהם מאפשר להם לתפקד כנדרש; כמו כן יש לוודא כי ההוראות המקצועיות שלפיהן עובדים סגלי הת"ש יהיו מעודכנות ואחידות בקרב כל הגורמים המטפלים.
להלן עיקרי תגובתו של צה"ל על ממצאי הביקורת בנושא תנאי העבודה של סגלי הת"ש: 1 .
מערכות המחשב המשמשות את סגלי הת"ש : לפני כמה שנים בוצע ניסיון לבצע מ חשוב של תהליכי העבודה של מערך הת"ש, אך הניסיון לא עלה יפה והנושא ירד מהפרק, בעיקר נוכח התכנית להכניס בעתיד לשימוש מערך הת"ש את מערכת ה- E.
בשנה האחרונה פעל אגף התקשוב, בשיתוף אכ"א, לבצע את השינויים הנדרשים במערכת לניהול תשמ"ש, באופן שיאפשר עבודה תקינה במערכת לקצינות הת"ש ויסייע למניעת טעויות.
מכל מקום, מערכות המחשב השונות המשמשות את קצינות הת"ש ותיקוני המערכת לניהול תשמ"ש הן פתרון זמני עד להפעלת מערכת ה- E.
כמענה קבוע למערך הת"ש 2 .
כלי העבודה של סגלי הת"ש: א.
משרדי מערך הת"ש - המפקדים ביחידות ערים לכך שבעת ריאיון ת"ש יש להבטיח תנאים שיאפשרו לקיים שיחות אישיות בפרטיות; רענון בנושא יתבצע בפורום משאבי אנוש הבכיר ובהכשרות מפקדים וסגלים בספטמבר 2010 ; ב.
משימות נוספות המוטלות על קצינות הת"ש- כשאר הקצינים בצה"ל, גם קצינות הת"ש נדרשות למלא משימות נוס פות על אלה המוטלות עליהן במסגרת תפקידן כקצינות ת"ש.
משימות אלה נוגעות לתחום הת"ש.
עם זאת, רענון בנושא יתקיים בפורום קציני השלישות הבכירים, שיפעל להסדרת היקף המשימות הנוספות המוטלות על קצינות הת"ש.
עדכון הוראות מקצועיות : מתבצעת עבודת מטה נרחבת לתיקונם ו לעדכונם של נהלים ופקודות בתחום הת"ש לחיילים בשירות חובה, והיא צפויה להימשך עד סוף שנת 2011 .
פתרונות דיור לחיילים הזקוקים לכך מטעמי ת"ש .
צה"ל נותן פתרונות דיור שונים או סיוע כספי בשכר דירה לחיילים בודדים ולחיילים שנבצר מהם לגור בבתיהם בקביעות מסיבות אישיו ת או סוציאליות חריגות 25 .
פתרונות הדיור אשר מוצעים לחיילים אלו הם: לינה במתקני הלנה של אל"ח, דיור בדירה של אל"ח או דיור בקיבוצים.
בביקורת הנוכחית בדק משרד מבקר המדינה בין היתר אם תוקנו חלק מהליקויים שהעלה בביקורת הקודמת בנושא "הטיפול של צה"ל בחיילים הזקוקים לסיוע כלכלי", אשר הוזכרה לעיל.
מדובר בליקויים הנוגעים .
25 מדובר בחיילים המקבלים פתרונות דיור המוגדרים על פי הוראת קבע של אכ"א כ"פתרונות הלנה מטעמי פרט לחיילים בשירות חובה" (להלן - הלנה מטעמי פרט).
צבא ההגנה לישראל 177 .
לאופן טיפולו של צה"ל בהלנת חיילים הזקוקים לסיוע כלכלי במתקני הלנה של אל"ח ולדיור בדירות של אל"ח.
להלן יפורטו הממצאים שהועלו בביקורת הנוכחית: 178 דוח שנתי61א .
לינה במתקני אל"ח משרד הביטחון (להלן - משהב"ט) עשה הסכם עם אל"ח ובמסגרתו גיבש פתרון לסוגיית הלינה של חיילים במתקנים של אל"ח (המכונים גם "בתי חייל").
פתרון זה מיועד על פי מהותו להלנה זמנית, אך הוא משמש לעתים כפתרון דיור קבוע, בעיקר לחיילים שאינם עומדים בקריטריונים לזכאות למגורים בדירות של אל"ח או בקיבוצים, אך אינם גרים בבתיהם בקביעות מסיבות אישיות או סוציאליות חריגות.
פתרונות דיור אלה ניתנים במתקנים של אל"ח, הנמצאים בקריית שמונה, בטבריה, בירושלים, בחיפה, בתל אביב, בבאר שבע ובאילת.
כאשר התפוסה במתקנים מלאה, מפנה אל"ח חיילים למתקנים אחרים בבעלות גורמים פרטיים שעמם היא התקשרה.
חייל הלן במתקנים של אל"ח או במתקנים שאליהם הפנתה אותו אל"ח בשל תפוסה מלאה במתקניה אינו מחויב בתשלום עבור לינתו ומשהב"ט הוא המממן את הלינה.
בביקורת הקודמת נמצא, בין היתר, כי אכ"א לא עיגן בהסכם בכתב את תנאי המגורים של החיילים הלנים במתקנים של אל"ח.
בביקורת הנוכחית הועלה כי אכ"א עשה כן רק בינואר 2010 - שישה חודשים לאחר תחילת הביקורת הנוכחית.
על פי התנאים המעוגנים בהסכם ההתקשרות של משהב"ט עם אל"ח בנושא זה לשנת 2010 (להלן- הסכם ההתקשרות), על אל"ח לספק לכל חדר שבמתקן הלנה, בין היתר, ארונית ליד כל מיטה, או ארון מרכזי בעל אפשרות נעילה; ובכל מתקן יועמדו לרשות החיילים מכונת כביסה ומכונת ייבוש.
נמצא כי אכ"א לא הגדיר בהסכם ההתקשרות את המספר המרבי של החיילים שניתן להלין בחדר ואת שטח המחיה המזערי לחייל.
כמו כן, אכ"א לא הבהיר בהסכם ההתקשרות אם גם המתקנים האחר ים שאליהם אל"ח מפנה לעתים חיילים נדרשים לעמוד בתנאים אלה.
בפברואר 2010 נבדקו שני מתקנים של אל"ח: בית החייל בירושלים ובית החייל בחיפה.
בבית החייל בירושלים לנים בקביעות 62 ,חיילים44 מהם מטעמי פרט ובהם גם חיילים בודדים; והשאר בעיקר מטעמי מרחק מביתם למקום שי רותם הצבאי, על פי קריטריונים שנקבעו.
בית החייל בחיפה מקצה 46 מקומות לינה לחיילים הזקוקים להלנה מטעמי פרט.
בית החייל בירושלים: רוב החדרים מיועדים לשישה חיילים לכל היותר.
שטחו של כל חדר הוא כ-18 מ"ר ברוטו, ונמצאות בו שלוש מיטות קומתיים וארונות לציוד אישי כמספר החיילים.
הארונות צרים מאוד וארוכים ובהם מעט מדפים, ומרבית השטח בארון מיועד לבגדים בתלייה, וניכר כי הם קטנים מלהכיל ציוד אישי של חייל ששוהה במתקן בקביעות.
כמו כן, יש בכל חדר טלוויזיה אחת; שולחן כתיבה קטן אחד וכיסא או שניים; מקרר קטן ואמצעי חימום לחד רים.
החדרים צפופים מאוד ולא ניתן לשבת בהם אלא על המיטות.
הבדיקה התקיימה בשעות הבוקר ביום קר במיוחד.
החדרים היו קרים, והחימום לא פעל.
סגל המתקן אשר נלווה לנציגי משרד מבקר המדינה בביקורם במקום מסר כי החימום מופעל במרוכז בין 18:00 ל- 01:00 , וכן בין 06:00 ל- 08:00 ; וכי החיילים אינם יכולים לבחור אם להדליקו אלא רק לכבותו (הם יכולים לנתקו מן החשמל).
בחלק מן החדרים סידרו החיילים חיבורי חשמל פירטיים כדי להדליק את החימום או כדי לחבר מכשירי חשמל אחרים אף שהדבר אסור ויש בו משום מפגע בטיחותי.
הארונות צבא ההגנה לישראל 179 .
האישיים אינם ניתנים לנעילה, חלקם אף לא ניתן לסגירה, ולפיכך נבצר מהחיילים להגן על הציוד האישי מגנבות.
סגל המתקן ציין כי החיילים הורסים כל הזמן את המנעולים ומאבדים את המפתחות, ולכן כבר לא נותנים להם מפתחות.
השירותים והמקלחות, המשותפים לכמה חדרים, נראו מיושנים ומוזנחים, וניתן היה להבחין בהם בסימני עובש ולכלוך.
חיילים הלנים במתקנים של אל"ח אינם זכאים על פי הסכם ההתקשרות של משהב"ט עם אל"ח לקבל ארוחות במתקן.
עם זאת, מנובמבר 2009 מספק צה"ל מדי סוף שבוע ארוחות עבור החיילים הבודדים הנשארים ללון בבתי החייל בכל רחבי הארץ.
המתקן בירושלים מקבל שירותי הזנה מחברה חיצונית, המגישה שלוש ארוחות ביום, המיועדות לחיילים בסדרת חינוך השוהים במתקן בימים ראשון עד חמישי.
סגל המתקן מסר לנציגי משרד מבקר המדינה כי בימי השבוע מוזמנים החיילים הלנים במתקן בקביעות לאכול עם החיילים מסדרת החינוך בבוקר ובערב; וכי בסופי שבוע נשארים במתקן כ- 15-20 חיילים בודדים, והם מקבלים מנות מזון ארוזות ומוקפאות שמספק צה"ל, ואותן הם מחממים ואוכלים בחדר האוכל.
ראוי לציין כי בשיחות שקיימו נציגי משרד מבקר המדינה עם כמה חיילים ששהו במתקן בזמן הבדיקה הביעו חיילים אלה שביעות רצון מן היח ס האישי שהם מקבלים בבית החייל בירושלים.
בית החייל בחיפה: נבדקו כמה חדרים, שכל אחד מהם מיועד לארבעה חיילים לכל היותר.
שטחו של כל חדר הוא 15-16 מ"ר.
בחדרים יש מיטות יחידות או מיטות קומתיים.
בכל חדר יש ארוניות לציוד אישי כמספר החיילים; טלוויזיה אחת; שולחן כתיבה קטן ומזגן.
הארונות האישיים של החיילים אינם נעולים .
סגל המתקן מסר לנציגי משרד מבקר המדינה כי החיילים יכולים לקבל מפתחות לארונות, אך בדרך כלל הם אינם מבקשים מפתחות, כי הם נוהגים לאבד אותם.
המתקן מקבל שירותי הזנה מחברה חיצונית.
חיילים בודדים אינם אוכ לים במתקן באמצע השבוע, והם זכאים לארוחות רק בין חמישי בערב למוצאי שבת.
גם בעת שמתקיימות במתקן זה סדנאות וניתנות במסגרתן ארוחות, החיילים הלנים במתקן בקביעות מוזמנים להצטרף לארוחות.
לרשות החיילים עומדים מקררים, מיקרוגל ותנור אפייה קטן ("טוסטר אובן"), הנמצאים בשטח משותף.
המקררים המשותפים נראים מלוכלכים וישנים מאוד; ואילו המיקרוגל ותנור האפייה אינם מוצבים כדבר שבשגרה לשימוש החיילים, אלא מועמדים לרשותם רק על פי בקשתם.
במקום יש מכונת כביסה אך אין בו מייבש כביסה ואף לא מתקנים לתליית כביסה.
סגל המתקן מסר כי החיילים יכולים לתלות את הכביסה בחדריהם האישיים.
משרד מבקר המדינה מעיר כי הצפיפות הרבה בבית החייל בירושלים, הזמן המוגבל המוקצה לחימום החדרים, מצב השירותים והמקלחות במתקן זה והשימוש בארונות אישיים קטנים שהלכה למעשה אינם נעולים - פוגעים במידה ניכרת ביכולת המתקן ביר ושלים לשמש פתרון מגורים הולם לחיילים הזקוקים לכך.
עוד מעיר משרד מבקר המדינה כי על אכ"א לבחון ביסודיות את התנאים השוררים בכל מתקני אל"ח, להגדיר בפירוט ובבירור את דרישותיו ולפעול להכללתם בהסכמי ההתקשרות של משהב"ט עם אל"ח.
במסגרת זו, על אכ"א לקבוע בהסכם ההתקשרות את שטח המחיה המזערי שיש להקצות לחייל השוהה בחדר ולשקול את הסדרת נושא המזון גם באמצע השבוע.
בתשובת צה"ל מספטמבר 2010 :נמסר, בין השאר 1 ) אכ"א ואל"ח שמו להם למטרה שבתי החייל ישמשו בית חם עבור החיילים שזהו להם בית מגורים קבוע.
במסגרת זו מונה צוות משותף ש ל אכ"א ואל"ח שתפקידו לסייר בכלל בתי החייל ולבצע ביקורות למיפוי צורכי החיילים, ובין היתר לבדוק היבטים הנוגעים לתנאי המגורים שלהם.
בתשובת יו"ר אל"ח, מר אביגדור קהלני, מאוגוסט 2010 נמסר גם כי מטרת הביקורות שמבצע הצוות המשותף צבא ההגנה לישראל 181 .
האמור היא בחינת התנאים בכל בתי החייל והגדרת מדיניות ברורה ואחידה בנוגע לכל תחומי החיים של החיילים בבית החייל.
2 ) ביולי 2010 ביקש צה"ל ממשהב"ט לעגן בעדכון לחוזה ההתקשרות עם אל"ח, הצפוי בינואר 2011 , בין היתר, את התנאי ולפיו מספרם המרבי של חיילים הזקוקים להלנה מטעמי הפרט 182 דוח שנתי61א .
יהיה ארבעה בחדר, ו את התנאי ולפיו השטח שיוקצה לחייל יהיה לכל הפחות ארבעה מ"ר הכוללים מיטה, ארון ומרחב אישי לחייל (לא כולל חדר רחצה או מרפסת).
3 ) אל"ח משפצת את המקלחות והשירותים במתקן בירושלים, בהתאם להתחייבותה.
לנים בחדר ארבעה חיילים הזכאים להלנה מטעמי פרט אכ"א פועל מול אל"ח לשיפור התנאים בבית החייל בחיפה, ובכלל זה מטפל בנושא המקררים, מכונת הכביסה ונעילת ארונות אישיים.
4 ) כדי להגביר את מעורבות צה"ל בנעשה בבתי החייל ולשפר את תחושת החיילים במתקנים אלה נקבע מודל "יחידה מאמצת בית חייל", ובמסגרתו הוגדר קשר בין יחידה מאמצת לבית חייל באותו אזור.
היחידה המאמצת תסייע באכיפת המשמעת בקרב החיילים ותהיה מעורבת בכל הקשור לרווחת החיילים במתקן.
בתשובת אל"ח נמסר, בין השאר: 1 ) אל"ח תקיים לקראת סוף שנת 2010 כנס בהשתתפות כל מנהלי בתי החייל בארץ, ובמסגרתו הם ישתלמו בנושא מצוינות בשירות והטיפול בלקוח.
נציגי אכ"א יוזמנו לקיים סדנה בנושא חיילים בודדים וחיילים הלנים בבתי החייל מטעמי פרט.
2 ) במועד סיום הביקורת שני בתי חייל- בתל אביב וברמת גן - מטפלים בתחום הזנת חיילים הלנים בהם מטעמי פרט באמצעות העברת פריטי מזון שמספק מרכז מזון של צה"ל ופריסתם מדי יום לארוחות בוקר וערב באמצעות מערך המתנדבים של אל"ח; אל"ח ואכ"א החלו במיפוי פתרונות בנושא זה ביתר בתי החייל, ועד שיוסדרו הפתרונות בנושא ההזנה, כל בית חייל מספק פתרונות משלו לסוגיה.
3 ) מיולי 2010 ניתנת לכל חייל הנשאר בבית החייל בירושלים האפשרות לחבר את המיזוג בחדרו; וכן ניתנת לכל החיילים הלנים מטעמי פרט אפשרות לקבל שני ארונות אישיים שמותקנים בהם פסי מתכת אשר יאפשרו נעילה יעילה באמצעות מנעול תלייה.
בבית החייל בחיפה הוחלפו כל המקררים המשותפים בחדשים, ואל"ח פועלת להשלמת התקנתם של מקררים בכל החדר ים; בעקבות הפקת הלקחים מממצאי הביקורת, מציב בית החייל בחיפה בלובי הקבלה בקביעות ובכל שעות היום פלטה חשמלית, שני מיקרוגלים וטוסטר אובן, לשימושם החופשי של כל החיילים החפצים בכך; לרשות החיילים מוצב מייבש כביסה וכן מתקנים לתליית כביסה.
כמו כן נבחנות חלופות לנעילת הארונות.
מגורים בדירות של אל"ח צה"ל מאפשר לחיילים אשר הוכרו כחיילים בודדים או כזכאים להלנה מטעמי צפיפות או פרט ללון בדירות של אל"ח.
מדובר בדירות השוכנות בערים שונות ברחבי הארץ אשר אל"ח שוכרת, מרהטת ומתחזקת אותן וכן דואגת לתשלומים השוטפים לבעליהן.
כעיקרון, מדובר בדירות שבהן מתגוררים ארבעה עד שישה חיילים.
המרכז לשירות הפרט מנהל את הפעילות הקשורה בהלנת חיילים בודדים בדירות של אל"ח.
הוא מפעיל מאגר מידע הכולל, בין היתר, רשימת ממתינים לדירות על פי סדרי עדיפויות לערים השונות.
השיבוץ בדירות מתבצע על פי סדר עדיפות של המרכז לשירות הפרט, תוך התחשבות בהעדפתו של החייל לגבי מקום הדירה.
כאשר נמצא על פי מאגר המידע כי מתפנה מקום עבור חייל הנמצא ברשימת המתנה לדירה, הוא נכנס להתגורר בדירה.
משך ההמתנה לכניסה לדירה של אל"ח : בביקורת הקודמת נמצא כי זמן ההמתנה של חייל, מרגע שאושרה זכאותו להתגורר בדירת אל"ח ועד כניסתו צבא ההגנה לישראל 183 .
לדירה, מסתכם לרוב בכמה שבועות, בין היתר בשל מחסור בדירות במקומות מרכזיים ומבוקשים.
בביקורת הנוכחית נמצא כי התווספו 184 דוח שנתי61א .
זכאים רבים לדירות מטעמי צפיפות בבתיהם, ולכן ההמתנה נמשכה שבועות רבים.
בתחילת מרס 2010 היו ברשימת המתנה לפי עיר בעדיפות ראשונה26 333 חיילים (ובכלל זה זכאים להלנה מטעמי צפיפות).
280 (כ-84% ) מהם המתינו לדירה בין חודש לחמישה חודשים ומעלה.
מבדיקת זמני ההמתנה של 66 מבין333 החיילים האמורים, שהיו זכאים ללינה מטעמי פרט בתחילת מרס 2010 , התברר כי לשלושה מהם, שהמתינו לדירה במשך 13-25 שבועות לא נקבע מועד כניסה משוער לדירה; ל-54 חיילים נקבע תאריך כניסה לדירה, ומכאן שהמתנתם מרגע כניסתם לרשימת ההמתנה אמורה להסתכם בארבעה עד 14 שבועות; ותשעת החיילים האחרים נכללו ברשימת ההמתנה באותה עת עד שבועיים, ועדיין לא נקבע עבורם תאריך כניסה לדירה.
נמצא כי למרות מספר הממתינים הגדול ותקופות ההמתנה הארוכות של חלק מהם, מקומות פנויים בדירות של אל"ח לא אוכלסו ברציפות בחיילים שנזקקו לכך בשל תקלות במערכת הממוחשבת לניהול איוש הדירות הפועלת במרכז לשירות הפרט.
לדעת משרד מבקר המדינה, נוכח מספר הממתינים הגדול וההמתנה הממושכת לדירות, על המרכז לשירות הפרט לשפר את הפיקוח בנושא, כדי להימנע מאי-אכלוסן של הדירות של אל"ח.
ראוי גם לבחון כיצד ניתן לקצר את תקופת ההמתנה לדירות אלה.
בתשובת צה"ל נמסר כי חיילים הזכאים להלנה מטעמי פרט ממתינים בממוצע 36 ימים עד לכניסתם לדירה שביקשו.
לטענת צה"ל, חיילים הממתינים פרק זמן ארוך יותר הם אלה העומדים על כך שישובצו באזור מסוים שבחרו, ומוצע להם פתרון באזור אחר או באחד מבתי החייל.
עם זאת, נוכח הערת משרד מבקר המדינה, ייבחן הצורך במערכת ממוחשבת חדשה מותאמת ורלוונטית לייעול ניהול המעקב אחר דירות שמתפנות.
התנהגות החיילים המתגוררים בדירות של אל"ח: בביקורת הקודמת נמצאה תופעה של בעיות התנהגות קשות בקרב חיילים המתגוררים בדירות של אל"ח, לרבות שתיית אלכוהול והלנת זרים בקביעות.
משרד מבקר המדינה העיר אז כי על אכ"א לבחון מחדש את יעילות המנגנון הקיים לטיפול בבעיות אלה, להגביר את המעורבות של צה"ל בנעשה בדירות האמורות, וליישם דרכי פיקוח ואכיפה יעילות לטיפול בנושא27 .
בביקורת הנוכחית נמצא כי נמשכת התופעה של בעיות התנהגות קשות בדירות אל"ח.
כדי לטפל בבעיות המשמעת של החיילים המתגוררים בדירות מקיים אכ"א שיחות בירור עם חיילים שאל"ח דיווחה כי התנהגותם אינה נאותה.
בעקבות שיחות הבירור מתקבלות לעתים החלטות על פינוי חיילים מהדירה ובמקרים קיצוניים - על סגירת הדירה ופיזור כל דייריה, ולעתים על ביטול זכאות של חייל מסוים לפתרון הלנה מסוג זה.
נמצא כי החיילים מתחמקים מלהשתתף בשיחות אלו, וכי לא נקבע מנגנון יעיל לאכיפת חובתם להשתתף בשיחות.
בבדיקת סיכומים של 12 שיחות בירור שקיים אכ"א בשנת 2009 , שאליהם זומנו כמה עשרות חיילים, התברר כי רוב החיילים כלל לא הגיעו לשיחות הבירור.
עוד נמצא כי לעתים חיילים ה גיעו לשיחות הבירור בלא ליווי של רכזת ת"ש או מפקדיהם הישירים, אף שהדבר נדרש על פי ההוראות.
רשימת המתנה המנוהלת לפי העדפתו הראשונה של כל חייל לגבי עיר המגורים 27 ,ראו מבקר המדינהדוח שנתי 56 א( 2005 '), עמ176.
מנהל תחום הלנות באל"ח התריע במכתבו מיולי 2009 למפקדת המרכז לשירות הפרט באכ"א כי אכ"א אינו אוכף כנדרש את כללי המשמעת בדירות.
הוא ציין בין השאר: "כתבנו לכם על כך מספר פעמים.
תדירות שיחות הברור שהינכם עורכים בשנה האחרונה איטי ביותר לכן חיילים כמעט ולא מגיעים לשיחת בירור שנייה כי בינתיים הם מתחלפים.
בשיחה הראשונה הינכם מזהירים את החיילים למרות שהמעשים שלהם חמורים ביותר.
נשרפו לנו השנה 2 ,דירות עקב רשלנות חיילים 186 דוח שנתי61א .
נגנבו חפצים לחיילים ורכוש האגודה, בסופי שבוע החיילים עורכים מסיבות רועשות כולל השתכרות והקאה במעליות וחדרי המדרגות".
לדעת משרד מבקר המדינה, הממצאים שפורטו לעיל מעידים כי התופעה של בעיות התנהגות קשות בקרב חיילים הלנים בדירות של אל"ח לא באה על פתרונה, וכי אכ"א לא השכיל למצוא מנגנון פיקוח יעיל על התנהגות החיילים הללו.
על אכ"א לבחון שוב נושא כאוב זה, ולפעול בהקדם כדי לשרש תופעה זו.
בתשובת צה"ל נמסר, בין היתר, כי רבים מקרב החיילים הזכאים להלנה מטעמי צפיפות בבתיהם אינם מממשים את זכאותם, וכי שיעור ניכר מהחיילים הזכאים להלנה מטעמי צפיפות מקרב כלל הזכאים להלנה מוזמנים לשיחות בירור בגין עברות משמעת.
לפיכך הוחלט כי רבים מאותם חיילים יועברו מדירות אל"ח לבתי החייל.
שינוי זה ישפיע גם על ניהול תור הממתינים להלנה בדירות של אל"ח.
צה"ל הוסיף כי ביוני 2010 הופץ למפקדים ולסגלי הת"ש נוהל בנושא ולפיו תלונה שתתקבל בנוגע לחייל אשר התנהג באלימות או בוונדליזם, ביצע עברה פלילית, השתכר, גנב וכדומה, תועבר מיד לידיעתם ולטיפולם של מפקדי החייל וסגל הת"ש ביחידה, ובעת הצורך לטיפול משטרה צבאית.
ראש מדור חובה באכ"א מוסמכת להנחות על הרחקת החייל מן ה מגורים לצמיתות, ואם היא מחליטה להפעיל סמכות זו, מפקדו של החייל הוא האחראי למציאת פתרון הלנה חלופי עבורו, במסגרת מקום מגורים ביחידה.
האדם הוא המשאב החשוב ביותר העומד לרשות צה"ל.
מתן מענה במועד לצורכי הת"ש של חיילים הנמצאים במצוקה כלכלית חיוני על מנת לסייע להם ולעתים אף לבני משפחותיהם להתמודד עם מצוקותיהם, וכן כדי להבטיח את שירותם התקין של החיילים ולהגביר את תחושת השייכות שלהם לצה"ל ואת הזדהותם עם תפקידם.
משרד מבקר המדינה מציין לחיוב את פעילותו המבורכת והמסורה של מערך הת"ש בצה"ל ואת המשאבים הר בים שהוא משקיע בתמיכה בחיילים הסובלים ממצוקות כלכליות כדי לאפשר להם להשלים את שירותם הצבאי.
הביקורת העלתה כמה ליקויים משמעותיים בתפקודו של מערך הת"ש, כגון ליקויים ביורוקרטיים המעכבים את טיפולו בבקשות של חיילים להטבות בתחום הת"ש; היעדר מיסוד של הליכי קבלת אישורים מגורמים אזרחיים, כגון המוסד לביטוח לאומי; ורמה מקצועית לא מספקת של חלק מסגלי הת"ש בתחומים מסוימים.
עקב כך מתעורר חשש שחלק מהחיילים אינם מקבלים את הסיוע שהם זכאים לו בתחום הת"ש.
כמו כן נמצא שעקב אי -עדכון תקרות התשמ"ש מאפריל 2006 ועד יוני 2010 , נשללו חלק מהבקשות לתשמ"ש וחלק מהזכאים קיבלו סכומים פחותים מהמגיע להם.
לדעת משרד מבקר המדינה, ראוי שצה"ל ינקוט את הצעדים שלהלן לתיקון הליקויים שהעלתה הביקורת: צבא ההגנה לישראל 187 .
א לקדם את הטיפול בסוגיית סגירת בקשות ת"ש של חיילים בגין "חוסר שיתוף פעולה" מצדם ולסייע לחיילים המתקשי ם להשיג את המסמכים הנדרשים; וכן לפעול להקניית כלים מקצועיים מתאימים בתחום התשמ"ש לסגלי הת"ש.
להסדיר ממשקי עבודה ממוחשבים שיאפשרו מעבר מידע מרשויות ציבוריות (בייחוד מהמוסד לביטוח לאומי) לצה"ל.
לשפר את היכולת לאתר חיילים הזקוקים לסיוע בתחום הת"ש כבר בהיותם מלש"בים; במסגרת זו ראוי להבהיר למלש"בים הזכאים לסיוע בתחום הת"ש את חשיבות הצגתם של מלוא הנתונים הנדרשים במסגרת בקשותיהם בנושא, כדי שיוכלו לממש את זכאותם.
לשפר את תנאי העבודה של סגלי הת"ש כדי להבטיח שהם מאפשרים להם למלא את תפקידיהם; להבטיח את ה שמירה על צנעת הפרט של החיילים במסגרת שיחותיהם עם סגלי הת"ש; וכן להבטיח כי העומס המוטל על סגלי הת"ש בשל הטלת משימות נוספות עליהם מאפשר להם לתפקד כנדרש.
להגדיר בחוזה את הדרישות שעל המתקנים של אל"ח לעמוד בהן; לשפר את הטיפול בבעיות התנהגות קשות של חיילים המתגוררים במתקנים אלה.
השפעתה של פעילות צה"ל על איכות הסביבה בישראל נרחבת וחשובה, בשל פריסתה הגאוגרפית הרחבה, אופייה והיקפה, ובשל הנגיעה שיש לה לרבים מתושבי מדינת ישרא ל.
יש סכנה של ממש שפעילות זו תגרום לפגיעה בסביבה ולזיהום האוויר, הקרקע, הים והטבע, בין היתר באמצעות פסולת מוצקה ונוזלית, שפכים וחומרים מסוכנים.
בין אוגוסט 2003 למרס 2004 עשה משרד מבקר המדינה ביקורת בנושא "הטיפול של צה"ל ושל משרד הביטחון בנושא השמירה על איכות הסביבה 4 בצה"ל".
דוח זה, שפורסם בשנת 20045 (להלן- הביקורת הקודמת), חשף ליקויים, מהם יסודיים, בתחומים העיקריים האלה: הקשר בין המשרד לאיכות הסביבה (ייקרא להלן כשמו כיום - המשרד להגנת הסביבה) ובין צה"ל; הטיפול בנושא השמירה על איכות הסביבה במישור אגפי המטה הכללי והמטות של הזרועות והפיקודים המרחביים; הטיפול של צה"ל בזיהומים שמקורם בדלקים, בשמנים ובשפכים; והטיפול של משרד הביטחון בנושא השמירה על איכות הסביבה בצה"ל.
בחודשים יולי 2005 - פברואר 2006 עשה משרד מבקר מדינה ביקורת בנושא "הטיפול בהסרת לוחות אזבסט בצה" ל ובמשרד הביטחון "6 (להלן- הביקורת הקודמת בנושא האזבסט).
בסיכום הביקורת האמורה ציין משרד מבקר המדינה, בין השאר, כי הליקויים שהועלו מלמדים כי אף שצה"ל היה ער לסכנה הנשקפת לבריאותם של חיילי צה"ל החשופים למפגע האזבסט הפריך (ראו בהמשך), במועד סיום הביקורת בנוש א האזבסט הוא טרם השלים את פרויקט פינוי האזבסט מבסיסיו, שהחל לבצעו כבר בשנת 1998 .
בחודשים יוני 2009 עד אפריל 2010 עשה משרד מבקר המדינה מעקב בנושא פעילותם של צה"ל ומשרד הביטחון (להלן - משהב"ט) בתחום ההגנה על הסביבה בצה"ל, שתכליתה לבדוק אם תוקנו הליקויים העיקריים שהועלו בביקורת הקודמת וכן בביקורת הקודמת בנושא האזבסט.
כמו כן נבדקה הפעילות של המשרד להגנת הסביבה ומשרד החינוך למניעת הסיכונים הנשקפים לשוהים במוסדות מערכת החינוך המכילים רכיבי אזבסט.
המעקב נעשה בצה"ל: באגף התכנון (להלן - אג"ת) ובאגף הטכנולוגיה והלוג יסטיקה (להלן - אט"ל) שבמטה הכללי; בזרוע האוויר והחלל (להלן - זרוע האוויר) ובאחד מבסיסיה; במפקדת פיקוד הצפון ובמפקדת פיקוד הדרום.
כמו כן נעשתה הביקורת במשהב"ט; במשרד להגנת הסביבה ובמחוזותיו; במשרד החינוך במשטרה, ובמטה משמר הגבול.
בדיקות השלמה נעשו ברשות הממשלתית למים ולביוב.
4 בתקופת הביקורת הקודמת רווח המונח "איכות הסביבה", והוא הוחלף בשנים האחרונות במונח "הגנה על הסביבה".
5 ,ראו מבקר המדינהדוח שנתי 55א ( 2004 '), עמ75 .
6 ,ראו מבקר המדינהדוח שנתי 57 א( 2006 '), עמ 119.
השמירה על הסביבה בצה"ל .
הקשר בין המשרד להגנת הסביבה לבין צה"ל .
בביקורת הקודמת העלה משרד מבקר המדינה ליקויים בקשר בין המשרד להגנת הסביבה ובין צה"ל בשלושה מישורים שנבדקו, כלהלן: תחולת חוקי איכות הסביבה על צה"ל; בסיס המידע שבידי המשרד להגנ ת הסביבה העוסק בפעילות הצבא בנושא ההגנה על הסביבה; והפיקוח שמקיים המשרד להגנת הסביבה על פעילות הצבא בתחומים שבאחריותו.
למשל, לא נקבעו מבחנים שיאפשרו להבחין בין פעילויות של צה"ל בתחום החומרים המסוכנים המחייבים קבלת היתר רעלים מהמשרד להגנת הסביבה ובין אלה שלא יחייבו קבלת היתר כאמור, ורוב פעילות הצבא בתחום זה נעשתה ללא קבלת היתרים אלה; למשרד להגנת הסביבה היה חסר מידע רב הנוגע לצה"ל, שהיה נחוץ לו לצורך מילוי תפקידים שהוטלו עליו; בהיעדר בסיס מידע רלוונטי בנוגע לתחומי הפעילות של הצבא, הפיקוח שקיים המשרד להגנת הסב יבה בנושא היה מצומצם ולא הסתמך על תכנית פיקוח תקופתית כוללת הקובעת את סדרי העדיפויות.
לנוכח ממצאי הביקורת הקודמת החליטה ועדת השרים לענייני ביקורת המדינה בספטמבר 2004 כי צה"ל, משהב"ט והמשרד להגנת הסביבה ירכזו יחד עבודת מטה להרחבת שיתוף הפעולה בין מערכת הביטחון ובין המשרד להגנת הסביבה, ובמסגרתה ייבחנו, בין היתר, הנושאים האלה: מיפוי פעילויותיו של צה"ל בתחום החומרים המסוכנים שאינן פעילויות ביטחוניות או מבצעיות, וקבלת היתרי הרעלים הנדרשים לביצוען של חלק מאותן פעילויות; הדרכים שבמסגרתן ידווח צה"ל למשרד להגנת הסב יבה על מפגעים וזיהומים שהתגלו ביחידותיו; והדרכים שבאמצעותן יבצע המשרד להגנת הסביבה אכיפה יעילה בבסיסים ובמחנות של צה"ל.
להלן הממצאים שהועלו במעקב: א.
תחולת חוקי איכות הסביבה על צה"ל צה"ל עדיין לא קבע, בשיתוף המשרד להגנת הסביבה, אילו פעילויות מחייבות קבלת היתר לעיסוק ברעלים מהמשרד להגנת הסביבה ואילו פעילויות פטורות מהיתר7 .
בפועל, כל הפעילות בצה"ל בתחום החומרים המסוכנים עדיין מתבצעת ללא היתרים מהמשרד להגנת הסביבה.
לדברי ראש אגף חומרים מסוכנים במשרד להגנת הסביבה, מאחר שצה"ל אינו מדווח למשרד להגנת הסביבה על כמויות החומרים המסוכנים, על אופן אחסונם ועל תנאי האחסון, יכול המשרד להגנת הסביבה לבצע ביקורת בהיקף מצומצם ביותר על הנושא.
עוד מסרה ראש אגף חומרים מסוכנים במשרד להגנת הסביבה כי בהיעדר מידע בדבר השימוש של צה"ל בחומרים מסוכנים בבסיסים ובמתקנים השונים, נפגעת י כולתם של צוותי המשרד לטפל באירועי חומרים מסוכנים בצה"ל.
ביולי 2009 סיכמו מנכ"ל המשרד להגנת הסביבה, ד"ר יוסי ענבר, ומנכ"ל משרד הביטחון דאז, מר פנחס בוכריס, כי יתכנס צוות משותף לסיכום נוהל העבודה .
7 חוק החומרים המסוכנים, התשנ"ג - 1993 , קובע, בין היתר, כי לא יעסוק אדם ברעלים אלא אם כן יש בידיו היתר רעלים מאת הממונה (דהיינו מי שהשר להגנת הסביבה הסמיך אותו להיות ממונה לעניין חוק זה).
אשר לתחולת החוק על המדינה נקבע, בין היתר, כי הוא יחול על המדינה, אולם אף שה וראותיו לא יחולו על פעילות מבצעית וביטחונית, פעילות כאמור תבוצע, ככל האפשר, בהתאם להוראות חוק זה.
לטיפול בחומרים מסוכנים בצה"ל.
רק בפברואר 2010 התקיימה פגישה בין נציגי אט"ל ובין ראש אגף חומרים מסוכנים במשרד להגנת הסביבה ונקבעו בה, בין השאר, אבני דרך להמשך שיתוף הפעולה, ובהן ביצוע ביקורות של האגף לחומרים מסוכנים בכמה יחידות לפי בחירתו.
במועד סיום המעקב טרם תוקן ליקוי זה.
ב בסיס המידע שבידי המשרד להגנת הסביבה ב נושא פעילות הצבא במעקב נמצא כי בין מועד סיומה של הביקורת הקודמת בשנת 2004 ועד סוף שנת 2009 ,העברת המידע מצה"ל למשרד להגנת הסביבה הייתה חלקית ביותר ולמשרד חסר היה מידע רב בנוגע לפעילות צה"ל בתחומים השונים הנוגעים לשמירה על הגנת הסביבה.
נושא זה הועלה בפגישת עבודה של השר להגנת הסביבה, מר גלעד ארדן, ומנכ"ל משרדו עם מנכ"ל משהב"ט מיוני 2009 שבה העלה מנכ"ל המשרד להגנת הסביבה נושאים הנוגעים לשמירה על הגנת הסביבה בצה"ל.